沧浪水也。南入江。从水良声。浪,沧浪水也。按据此解可证前后某篆下皆当云某水也。浅人删之。存一水字。非是。南入江。禹贡曰。又东为沧浪之水。过三澨。至于大别。南入于江。许以漾浪沔三篆全偁道漾。经文记禹时汉水故道也。其下流为沧浪水入江。与今水道同。其源出陇西氐道嶓冢山至武都者、今不可考。从水良声。来宕切。十部。按当平声。今但为波浪字。《广韵》鲁当切。《集韵》《韵会》卢当切。《正韵》鲁堂切,音郞。沧浪,水名。《水经注》:水出荆山,东西流为沧浪之水。又康浪,水名。《广舆记》:在靑州临湽。又浪浪,流貌。屈原《离骚》:沾余襟之浪浪。又聊浪,放荡貌。扬雄《羽猎赋》:聊浪乎宇内。又浶浪,惊扰貌。张衡《西京赋》:樛蓼浶浪。又博浪,地名。前汉《地理志》:河南阳武县有博浪沙。又乐浪,汉郡名。卽古朝鲜国。又庄浪,县名。属平凉府。又《唐韵》来宕切。《集韵》《韵会》《正韵》郞宕切。音阆。波也,水激石、遇风则浪。又鼓也。《孔稚圭北山移文》:浪栧上京。又谑浪,不敬也。《诗·邶风》:谑浪笑傲。注:浪,意萌也。又井名。《张僧鉴浔阳记》:湓城有浪井。又姓。晋浪逢。又《集韵》里党切。音朖。孟浪,犹较略也。一曰不精要之貌。《庄子·齐物论》:夫子以为孟浪之言。徐邈读莽朗,向秀读漫澜。